tomron87/hebrew-wikipedia-sentences-corpus huggingface dataset:
ב-19 לחודש דצמבר 2025 הודיעו הרשויות בארה"ב, כי קלאודיו מנואל נבאס ולנייטה, החשוד במסע הירי באוניברסיטת בראון, נמצא ללא רוח חיים במתחם אחסון בניו המפשייר ולצידו שני כלי נשק.
היריו (ביפנית: 飛龍`; מילולית: "דרקון מעופף") הייתה נושאת מטוסים של הצי הקיסרי היפני מסדרת סוריו אשר נטלה חלק במתקפה היפנית על פרל הארבור.
הספינה נבנתה במסגרת המגבלות שהוטלו על יפן באמנת וושינגטון, ולכן ממדיה וחימושה היו צנועים יחסית בהשוואה לנושאות מטוסים אחרות של מלחמת העולם השנייה, ונשאה 73 מטוסים בלבד.
ב-7 בדצמבר 1941 השתתפה ההיריו, תחת פיקודו של קפטן קאקו טומאו, במתקפה על פרל הארבור בהוואי.
גל מטוסים שהמריא מסיפונה תקף את האי אוהאו.
עשרה מפציצי טורפדו נקג'ימה B5N "קייט" תקפו את אניות המערכה אריזונה וקליפורניה האמריקאיות, שמונה נוספים התקיפו את אוניות המערכה וסט וירג'יניה ואוקלהומה ואת הסיירת הקלה הלנה, ושישה מטוסי זירו פגעו בבסיסי חיל האוויר האמריקאי בווילר פילד וברברס פוינט.
בין ה-21 ל-23 בדצמבר 1941 שיגרה תקיפות כנגד האי הזעיר וייק באוקיינוס השקט.
בינואר 1942 סייעו מטוסיה לפלישה לאמבון באיי מולוקו.
ב-19 בפברואר תקפה יחד עם נושאת המטוסים האחות שלה, סוריו, את העיר דרווין באוסטרליה.
במרץ 1942 היא נטלה חלק בקרבות בים ג'אווה, ותקפה ספינות של בעלות הברית, כולל טיבוע ספינת המטען ההולנדית Poelau Bras.
באפריל 1942 היא הגיעה לאוקיינוס ההודי ותקפה את בסיסי הצי הבריטי המלכותי בקולומבו וטרינקומלי שבסרי לנקה.
שם היא השתתפה בטיבוע הסיירות הבריטיות קורנוול ודורסטשייר, נושאת המטוסים הרמס ומשחתת הליווי שלה ומפייר.
ב-19 באפריל 1942 דלקה ההיריו בעקבות נושאות המטוסים האמריקאיות הורנט ואנטרפרייז ששיגרו את מתקפת דוליטל, אך לא הצליחה להשיגן ולפגוע בהן.
בשעה 04:30 של ה-4 ביוני 1942, שיגרה ההיריו מתקפה כנגד אטול מידוויי, תוך שמטוסיה משמידים מטוסים ומטרות על הקרקע.
לאחר שקאגה, סוריו ואקאגי נפגעו ממטוסים אמריקאיים ב-10:25, נותרה היריו נושאת המטוסים היפנית היחידה שלא נפגעה.
מסיפונה המריאו שני גלי תקיפה, ב-10:50 וב-12:45, כנגד יורקטאון האמריקאית, תוך שהם מסבים לה נזק כבד.
יורקטאון טבעה סופית מאוחר יותר לאחר פגיעה נוספת מהצוללת היפנית I-168.
בעוד צוות ההיריו מתכונן לשיגור גל תקיפה שלישי, הסתערו עליה בשעה 17:03 שלושה עשר מפציצי צלילה שהמריאו מסיפון האנטרפרייז.
היא נפגעה מארבע פצצות, שלוש בסיפון ההמראה הקדמי ואחת במרכז בסמוך לגשר הפיקוד.
הפיצוצים הבעירו שריפות במטוסים על הסיפון ובהאנגרים.
למרות שמנועי ההיריו לא נפגעו, לא הצליח הצוות להשתלט על השריפות ואלו השביתו את המנועים ב-21:23. בשעה 01:58 זעזע את הספינה פיצוץ עז וניתנה הפקודה לנטוש את הספינה.
חלק מניצוליה הועברו למשחתות קאזאגומו ומאקיגומו, אך 350 נהרגו במתקפה עליה וגופותיהם נותרו מאחור.
האדמירל טאמון ימאגוצ'י והקפטן קאקו נותרו על סיפונה כשבשעה 05:10 ירתה מאקיגומו טורפדו כדי לטבעה.
היא טבעה כליל כארבע שעות לאחר מכן.
35 איש שנותרו על סיפונה ניצלו על ידי הצי האמריקאי ונשבו ו-35 טבעו.
רוג'ר פדרר ורפאל נדאל הם שני טניסאים מקצועיים, שנפגשו מספר פעמים ברמות הגבוהות ביותר של הטניס העולמי.
רבים מחשיבים את היריבות ביניהם לאחת היריבויות הגדולות בהיסטוריה של הטניס וחובבי הטניס נוהגים לכנות אותה הסופר קלאסיקו של הטניס.
פדרר השווייצרי, החזיק במקום הראשון בעולם בדירוג ה-ATP במשך 237 שבועות רצופים, החל מפברואר 2004 עד אוגוסט 2008 (שיא כל הזמנים) ודורג במקום הראשון בעולם במשך 310 שבועות בסך הכל (מקום שני בכל הזמנים).
נדאל הספרדי, הצעיר מפדרר בכ-5 שנים, שבר את שיאו של פדרר עם 22 תוארי גראנד סלאם והחזיק במקום השני בעולם החל מיולי 2005 למשך 160 שבועות רצופים, עד שעקף את פדרר באוגוסט 2008. נדאל נמצא במקום השני במספר זכיות בטורניר המאסטרס - 36 תארים.
פדרר ונדאל נפגשו 40 פעמים, מתוכן ניצח נדאל 24 משחקים ופדרר 16. 24 מתוך המפגשים התרחשו במשחק גמר, 9 בגמר תחרות גראנד סלאם.
ב-4 מפגשים בגמר אליפות צרפת הפתוחה ניצח נדאל, ב-3 גמרים בווימבלדון ניצח פדרר פעמיים ונדאל פעם אחת.
ובגמר אליפות אוסטרליה הפתוחה נפגשו השחקנים פעמיים (2009, 2017) כאשר כל שחקן ניצח פעם אחת.
המשחקים בין השניים, שמתארכים לעיתים ל-4 או 5 מערכות, מתעלים לרמות גבוהות בדרך כלל ומספקים לקהל משחקי טניס משובחים.
גמר וימבלדון 2008, שנמשך 5 מערכות והסתיים בניצחונו של נדאל, נחשב לאחד המשחקים האיכותיים שנראו בתולדות הטניס.
שני השחקנים יחדיו שלטו בעולם הטניס ביד רמה.
בכך היה נדאל לשחקן היחיד באותה עת שהיה לו מאזן חיובי נגד פדרר.
בשנים 2006–2008 ניצח נדאל את פדרר בגמר אליפות צרפת הפתוחה.
אם היה פדרר מנצח באחד הגמרים האלו היה זוכה בכל אחד מארבעת טורנירי הגראנד סלאם.
אם היה זוכה באחת מהשנים 2006 או 2007, אז היה זוכה בכל התארים באותה שנה, הישג אליו הגיעו רק שלושה טניסאים אי פעם.
פדרר זכה באליפות צרפת הפתוחה רק ב-2009, שהייתה לשנה היחידה בין 2005 ל-2014 שנדאל לא זכה בה.
שני הטניסאים מחזיקים ברצפי הניצחונות הארוכים ביותר על משטחי הטניס.
לפדרר שיאים של 65 ניצחונות רצופים על דשא ו-56 ניצחונות על מגרשים קשים.
לנדאל 81 ניצחונות על חימר.
כל רצפי השיא המוזכרים נקטעו על ידי הפסד לשחקן השני.
המפגש הראשון בין שני הטניסאים נערך במרץ 2004, בסיבוב השלישי של טורניר מסדרת המאסטרס במיאמי.
פדרר, שזכה בשני תוארי הגראנד סלאם הראשונים שלו בחודשים שלפני הטורניר, הגיע למשחק מהמקום הראשון בעולם.
נדאל (בן ה-17), שדורג במקום ה-34 בעולם, הדהים את פדרר וניצח אותו 0–2.
המפגש השני נערך בגמר אותו טורניר, שנה לאחר מכן.
נדאל, שדורג 31 בעולם באותה תקופה, ניצח בשתי המערכות הראשונות, אך פדרר ניצח במערכה השלישית בשובר שוויון, לאחריה ניצח בשתי המערכות הנותרות וזכה בטורניר.
המשחק הראשון בטורניר גראנד סלאם נערך כעבור חודשיים, בחצי גמר הרולאן גארוס.
נדאל ניצח את פדרר ב-4 מערכות, שמר על רצף הניצחונות שלו על מגרשי חימר (שעמד על 17 ניצחונות), והמשיך עד לזכייה באליפות, זכייה ראשונה של נדאל בטורניר גראנד סלאם.
במפגש הראשון ב-2006 ניצח נדאל את פדרר בגמר טורניר דובאי בחודש פברואר.
הניצחון הזה קטע את רצף הניצחונות של פדרר על מגרשים קשים, והעמיד את השיא על 56.
לאחר מכן המשיך נדאל את רצף הניצחונות שלו על חימר, וניצח את פדרר במעמד הגמר בשלושה טורנירים שונים: מונטה קרלו, רומא ושוב בצרפת, כשבגמר טורניר רומא (שנמשך למעלה מחמש שעות) פדרר לא הצליח לנצל שתי נקודות משחק במערכה המכרעת והפסיד בתום שובר שוויון.
הניצחון בצרפת היה החמישי הרצוף של הספרדי על יריבו.
בגמר וימבלדון נפגשו השניים שוב, במשחק הראשון ביניהם על משטח דשא.
עצם העפלתו של נדאל לגמר הטורניר הפתיעה פרשנים רבים שראו בו מומחה לחימר בלבד והעריכו כי לא יצליח להעפיל לשלבים המתקדמים של הטורניר.
פדרר זכה בטורניר (בפעם הרביעית ברציפות), לאחר שניצח את נדאל בארבע מערכות.
משחקם האחרון באותה שנה נערך בחצי גמר אליפות סבב המאסטרס העולמי.
פדרר ניצח במשחק 0–2 וזכה בטורניר לאחר שניצח את ג'יימס בלייק בגמר.
ב-2006 קבע פדרר את שיא נקודות הדירוג לשנה, לאחר שניצח 12 טורנירים.
מתוך 97 משחקים ששיחק באותה שנה הוא הפסיד 5 בלבד, 4 מתוכם לנדאל.
שני השחקנים שוב נפגשו בשלושה גמרים ששוחקו על חימר.
בגמר טורניר מונטה קרלו ניצח נדאל וזכה בתואר שנה שלישית ברצף.
בגמר טורניר המבורג, אליו הגיע נדאל עם רצף של 81 ניצחונות על חימר שנמשך יותר משנתיים, הפסיד נדאל, לראשונה על משטח החימר, לפדרר.
בגמר אליפות צרפת ניצח נדאל ב-4 מערכות, כשפדרר זוכה בנקודת שבירה אחת מתוך 17 אפשריות.
בגמר וימבלדון שוב ניצח פדרר, הפעם במשחק צמוד יותר מגמר וימבלדון הקודם.
פדרר ניצח בתום 5 מערכות והשווה את שיאו של ביורן בורג, חמש זכיות רצופות בטורניר וימבלדון.
בטורניר המאסטרס שוב ניצח פדרר את נדאל בחצי הגמר.
בחמישה מפגשים ב-2007 ניצח פדרר בשלושה.
הייתה זו השנה היחידה עד 2015 בה החזיק פדרר במאזן חיובי נגד נדאל.
בתחילת 2008 המשיך נובאק ג'וקוביץ' את התקדמותו, שהחלה בסוף 2007 לאחר שניצח את שני הראשונים בטורניר קנדה.
ג'וקוביץ' זכה באליפות אוסטרליה, כשהוא מנצח את פדרר בשלב חצי הגמר.
היה זה טורניר הגראנד סלאם הראשון מאז אליפות אוסטרליה ב-2005 שהזוכה בו לא היה נדאל או פדרר.
ג'וקוביץ', שזכה גם בטורניר אינדיאן וולס, התקרב לנדאל בדירוג העולמי, אך נדאל, שהגיע לגמר טורניר מיאמי והמשיך לשלוט בעונת החימר, הצליח לשמור על מקומו.
באותה תקופה כושר המשחק של פדרר נפגע, לאחר שחלה במחלת הנשיקה.
פדרר ונדאל נפגשו, שנה שלישית ברציפות, בשלושה גמרים בעונת החימר.
נדאל ניצח בשלושת המשחקים, כשבגמר אליפות צרפת הוא ניצח בקלות 1–6, 3-6, 0-6. נדאל, שזכה בטורניר מבלי לאבד מערכה, זכה בו בפעם הרביעית ברציפות והשווה את שיאו של ביורן בורג.
לגמר וימבלדון 2008 הגיע נדאל בכושר טוב, לאחר 23 ניצחונות ברציפות, שכללו גם זכייה ראשונה בטורניר ששוחק על משטח דשא, טורניר קווינס.
פדרר הגיע לגמר הטורניר מבלי לאבד מערכה.
במשחק, שהופסק מספר פעמים עקב גשמים, ניצח לבסוף נדאל לאחר חמש מערכות.
המשחק נמשך 4 שעות ו-48 דקות, והיה לגמר הארוך ביותר בטורניר אי פעם (עד 2019, אז ניצח ג'וקוביץ' את פדרר אחר 4 שעות ו-57 דקות).
רבים מחשיבים את המשחק לטוב ביותר בתולדות הטניס.
הניצחון של נדאל קטע את רצף הניצחונות של פדרר על דשא (65 ניצחונות).
לאחר וימבלדון זכה נדאל בטורניר קנדה, והגיע לחצי גמר טורניר סינסינטי.
ההצלחה של נדאל, לצד הדחתו המוקדמת של פדרר באותם טורנירים, הביאה לכך שב-18 באוגוסט נדאל טיפס, לראשונה, לפסגת הדירוג העולמי והדיח משם את פדרר לאחר 237 שבועות.
נדאל ביסס את מעמדו כמדורג ראשון לאחר שזכה בטורניר האולימפי בבייג'ינג והגיע לחצי גמר אליפות ארצות הברית.
פדרר אמנם הודח מהטורניר האולימפי בשלב רבע הגמר, אך זכה במדליית זהב בטורניר הזוגות (יחד עם סטאן ואוורינקה), ובאליפות ארצות הברית.
באותה תקופה ניצחו שניהם את נובאק ג'וקוביץ'; פדרר באליפות ארצות הברית ונדאל בטורניר האולימפי.
פדרר ונדאל נפגשו שוב בגמר אליפות אוסטרליה, בתחילת פברואר.
נדאל, שהגיע לאחר חצי גמר בן 5 שעות מול פרננדו ורדאסקו יומיים קודם לכן, ניצח את פדרר בחמש מערכות (שנמשכו למעלה מ-4 שעות) ומנע ממנו להשוות את שיאו של פיט סמפראס, 14 זכיות בטורנירי גראנד סלאם.
נדאל חבר לג'ימי קונורס, מאטס וילנדר ואנדרה אגאסי כשזכה בטורניר גראנד סלאם על שלושת סוגי המשטחים, והיה לראשון שמחזיק בכולם בו זמנית.
ב-17 במאי 2009 רוג'ר פדרר השיג את התואר הראשון שלו לשנה בכך שניצח את רפאל נדאל בגמר טורניר מדריד מסבב המאסטרס העולמי 1000. פדרר קטע רצף בן 33 ניצחונות של הספרדי על משטח החימר וזאת עוד בפני הקהל הביתי שלו.
היה זה הניצחון הראשון של פדרר על נדאל אחרי חמישה הפסדים רצופים, הכוללים הפסדים בגמרים של 3 טורנירי גראנד סלאם.
אחרי הגמר במדריד 2009 לא נפגשו פדרר ונדאל במשך שנה שלמה עד לטורניר מדריד 2010 שם נפגשו בגמר.
נדאל הגיע לטורניר אחרי 15 ניצחונות רצופים ו-2 תוארי מאסטרס על חימר, מה שסימן את חזרתו לכושר.
פדרר הגיע אחרי עונת חימר לא טובה וזה היה הטורניר היחיד שהצליח להגיע בו לגמר (ובכלל לעבור 2 סיבובים ברצף).
בגמר עצמו ניצח נדאל 6:4 ו7:6 ובזכות כך עלה למקום השני בדירוג.
בנוסף שבר נדאל את שיא תוארי המאסטרס של אגאסי שעמד על 17 תארים (לנדאל 18) וכן היה לראשון בהיסטוריה שזוכה בשלושת תוארי המאסטרס של עונת החימר בשנה אחת.
בנוסף, בעקבות הפסד של פדרר ברבע גמר צרפת הפתוחה (פעם ראשונה מזה 23 סלאמים שפדרר לא הגיע לחצי הגמר) נמנע ממנו להבטיח את שהייתו במקום הראשון ושבירת השיא של סמפראס, בעוד נדאל עלה למקום הראשון בדירוג עם זכייתו בטורניר בפעם החמישית בקריירה.
בגמר אליפות סוף השנה שנערכה בלונדון ניצח פדרר את נדאל 3–6 6-3 1-6.
המפגש הראשון ביניהם ב-2011 היה בחצי גמר טורניר מיאמי, ונדאל ניצח את פדרר 3–6, 2-6. לאחר מכן הם נפגשו על החימר במדריד בחצי הגמר שם נדאל הפסיד את המערכה הראשונה אך חזר לניצחון ב-3 מערכות.
בגמר אליפות צרפת הפתוחה ניצח נדאל את פדרר ב-4 מערכות.
בשלב הבתים של טורניר סוף השנה פדרר ניצח בצורה משכנעת 3–6 0-6.
המפגש הראשון של עונת 2012 בין נדאל לפדרר היה בחצי גמר אליפות אוסטרליה.
פדרר לקח את המערכה הראשונה בשובר שוויון, אך הפסיד בארבע מערכות.
לאחר מכן, השניים נפגשו בחצי הגמר באינדיאן וולס שם פדרר גבר על נדאל 6:3, 6:4 בדרכו לזכייה בתואר.
פדרר ונדאל נפגשו ברבע גמר טורניר אינדיאן וולס, שם נדאל ניצח בשתי מערכות.
לאחר מכן הם נפגשו בגמר טורניר רומא על חימר ונדאל ניצח בקלות 1–6 3-6. הם שוב נפגשו בארצות הברית, ברבע גמר טורניר סינסינטי.
המשחק היה צמוד מאוד, כאשר פדרר לקח את המערכה הראשונה 5–7 אך הפסיד את השתיים הבאות 4–6 6-3. בנקודת המשחק נדאל חבט כדור שיצא מחוץ לקווים אך שגיאת שיפוט העניקה לו את הנקודה, כאשר פדרר יכול היה לערער אך לא עשה זאת.
נדאל המשיך וזכה בטורניר לראשונה בקריירה.
השניים נפגשו בחצי הגמר בטורניר סוף השנה, שם נדאל ניצח בשתי מערכות צמודות וניצח לראשונה את פדרר באולם לאחר 4 הפסדים רצופים, כולם בטורניר סוף השנה.
ב-2014 הצמד נפגש פעם אחת בחצי גמר אוסטרליה הפתוחה, שם נדאל ניצח ב-3 מערכות.
זה היה ניצחונו החמישי הרצוף על פדרר, פעם שלישית בקריירה שנדאל השיג חמישה ניצחונות רצופים על יריבו.
ב-2015 פדרר ונדאל נפגשו בגמר טורניר בזל, הטורניר הביתי של פדרר.
באליפות אוסטרליה הפתוחה לשנת 2017, כששניהם הרבה מעבר לשיא שלהם (פדרר דורג 17 בעולם ונדאל דורג תשיעי), הגיעו שניהם אל הגמר.
הפעם ידו של פדרר הייתה על העליונה והוא ניצח בחמש מערכות.
בטורניר המאסטרס הראשון של העונה, בשמינית הגמר של אינדיאן וולס, ניצח פדרר 6-2,6-3 את נדאל, ובהמשך בגמר טורניר המאסטרס במיאמי ניצח פדרר שוב 6-4,6-3. בגמר טורניר שנגחאי ניצח שוב פדרר 6:4, 6:3
פדרר צימק את היתרון של נדאל למאזן 23:15.
מחודש ספטמבר 2017 מודרגים נדאל ופדרר במקום הראשון והשני (בהתאמה) בדירוג העולמי.
הפעם הקודמת בה דורגו שניהם במקומות הראשונים הייתה ב-2011.
ב-2019 פדרר ונדאל חידשו את היריבות בחצי גמר טורניר צרפת הפתוחה.
נדאל ניצח 3-6 4-6 2-6 בדרכו לזכייה בטורניר וקטע את הרצף של חמישה ניצחונות של פדרר.
השניים נפגשו שוב בחצי גמר וימבלדון והפעם פדרר ניצח את נדאל ב-4 מערכות 6-7 6-1 3-6 4-6. זו הייתה פגישה ראשונה שלהם על הדשא מאז הגמר ההיסטורי בווימבלדון 2008.
זוהי רשימה של מאזנים לפי משטחים, ממעמד ועוד:
משחק הגמר בטורניר שנחאי 2017 היה באולם סגור בגלל גשם, אבל ה-ATP מחשיב אותו כאולם פתוח.
גמרים של גראנד סלאם: נדאל 3–6
טורניר סוף השנה: פדרר 1–4
גמר טורניר סוף השנה: פדרר 0–1
גמרים בטורנירי מאסטרס 1000: נדאל 5–7
משחקים שהוכרעו במערכה חמישית: 3–3
ב-21 בנובמבר 2006 שיחקו השניים משחק ראווה על מגרש קשה בסיאול, קוריאה הדרומית.
ב-2 במאי 2007 שיחקו השניים ב"קרב המשטחים", על מגרש שחציו מחימר וחציו מדשא.
ב-2010 שיחקו משחק זוגות על מגרש קשה, נדאל עם אנדרה אגאסי ופדרר עם פיט סמפראס.
ב-22 בדצמבר 2010 נדאל ניצח את פדרר במשחק ראווה למטרת צדקה שנערך במדריד 6–7, 6-4, 1-6.
ב-1 בינואר 2011 נדאל ניצח את פדרר במשחק ראווה שנערך באבו דאבי 6–7, 6-7.
היריון הוא תהליך שבו נקבה נושאת ברחמה צאצא אחד או יותר, הקרוי עובר, המתפתח עד לשלב בו הוא מסוגל לחיות מחוץ לרחם.
ההיריון מתחיל מהפריית ביצית על ידי תא זרע (התעברות) היוצרת זיגוטה המשתרשת ברחם ומקבלת משאבים מגופה של הנקבה שהתעברה.
היריון תקין של אישה מסתיים בלידה והיריון של יונקים מסתיים בהמלטה.
לעיתים היריון מסתיים בהפלה טבעית או מלאכותית, תלוי מצב גופני של האם, בריאות העובר וגורמים נוספים.
היריון מסוג שונה מתבצע אצל חיות כיס.
ההיריון עצמו נמשך זמן קצר (כחודש) והתפתחות העובר ממשיכה בכיס.
השלב הראשון של ההיריון מתחיל בדרך כלל במגע מיני כשתאי המין (ה"גמטות") הזכריים – תאי הזרע – נשפכים אל תוך נרתיק הנקבה.
נוזל הזרע המיוצר בגופו של הזכר, מכיל – מלבד תאי זרע – גם סוכרים, חלבונים וחומרים אחרים שמסייעים להגביר את חיוניות תאי הזרע.
תא זרע אנושי יכול לשרוד כחמישה ימים בגוף האישה.
לתאי הזרע יש שוטון המאפשר להם לנוע לעבר הביצית.
תאי הזרע הם התאים היחידים בגוף האדם בעלי יכולת זו.
תאים אלו נקראים "הפלואידים" (במשמעות של "חצויים"), שכן הם מכילים רק מחצית הכרומוזומים שבתא רגיל, לאחר שעברו מיוזה מתאי נבט בבלוטות הזרע.
בפליטה גברית נפלטים לרוב בין 300 מיליון ל-500 מיליון תאי זרע.
הביציות הן תאי המין הנקביים, וגם הן הפלואידיות.
ביצית יכולה להתאחד עם תא זרע אחד ואז ליצור זיגוטה מופרית, שתגדל ברחם ותהפך לעובר מתפתח.
הביציות המיוצרות בשחלות, מיוצרות אף הן בתהליך של מיוזה, ונשארות שם במצב של חיות מושהית עד שהן מופעלות על ידי שינויים הורמונליים במחזור החודשי של האישה.
בדרך כלל משוחררת ביצית אחת בכל מחזור.
בזמן הביוץ, קצה אחת החצוצרות זז לעבר השחלה שנמצאת מולו ותופס את הביצית המשתחררת.
הפריה מתרחשת בדרך כלל בתוך החצוצרה (שם פוגש הזרע את הביצית) לפיכך על הזרע לעבור את הנרתיק, את צוואר הרחם ואת הרחם לפני שהוא מגיע לחצוצרה – מרחק ניכר לעומת גודלו של תא הזרע.
כשתאי זרע ששרדו את הדרך הארוכה מגיעים לביצית, הם מנסים להפרות אותה.
כל תא זרע מורכב, בין השאר, מ"מכל" של אנזימים הנקרא אקרוזום, ובו הוא משתמש לפריצת המעטה החיצוני של הביצית כדי להתמזג לתוכה.
תהליך זה יכול לקחת עד עשרים דקות.
כשתא זרע אחד מצליח להתמזג עם הביצית משתנה מעטפת הביצית ומונעת חדירה והתמזגות עם תאי זרע נוספים.
התמזגות הביצית וגרעין תא הזרע יוצרים תא דיפלואידי, וזהו השלב הראשון של ההיריון.
שיטות הפריה אחרות כמו הפריה מלאכותית והפריית מבחנה משמשות לעיתים במקרים של חוסר פוריות, נשים רווקות וזוגות של לסביות.
משך ההיריון שונה אצל יונקים שונים.
ההיריון הארוך ביותר הוא של הפילה, הנושאת את עוברה 22 חודשים.
לעומת זאת אצל מכרסמים קטנים כמו אוגרים ועכברים ההיריון נמשך 16–20 יום.
אצל בני אדם ההיריון אורך בערך 40 שבועות, מאז הווסת האחרונה שהתקיימה לפני ההתעברות ועד הלידה.
בעלי חיים שונים מתעברים במועדים מוגדרים של השנה, וזאת על מנת לאפשר לצאצא לקבל אספקת מזון הולמת עם לידתו.
(עשב אצל אוכלי העשב וגורי אוכלי עשב עבור גורי הטורפים).
היריון אצל האדם מחולק לשלושה שלישים שאורכים שלושה חודשים כל אחד.
בשליש הראשון נקלט העובר ונוצרות מערכות הגוף, שליש זה נושא בחובו את הסיכון הגבוה ביותר להפלה טבעית, ואם זו מתרחשת, היא נובעת בדרך כלל בעטיים של פגמים בעובר, באם, או בשל נזק שנגרם לאחר ההתעברות.
ברגע ההתמזגות הזיגוטה היא תא יחיד בר חלוקה עם היכולת להפוך לאדם שלם.
השלב הבא הוא חלוקת תא מיטוזית, שבו כל תא מכפיל את עצמו ויוצר תא דיפלואידי נוסף.
הזיגוטה מתחלקת לשני תאים קטנים יותר, המכונים בלסטומרים, בערך כל 20 שעות.
התאים הופכים קטנים יותר ויותר עד שהתבצעו ארבע חלוקות שהביאו ליצירת תאים עצמאיים.
צבר זה, המונה 16 תאים, המכונה תותית (מורולה), עוזב את החצוצרה ועושה את דרכו לעבר הרחם.
היריון חוץ-רחמי (היריון מחוץ לרחם) הוא מצב שבו מתקיים היריון, אבל העובר מתפתח מחוץ לרחם.
בדרך כלל הריונות חוץ-רחמיים מוטמעים בחצוצרות מאחר שהביצית המופרית לא השלימה את מסעה מהחצוצרה לרחם, לרוב עקב חסימה או דלקת, אך יש מקרים שבהם הזיגוטה נטמעת במקום אחר בבטן האישה.
מאחר שרק הרחם מתאים להתפתחות העובר, הריונות חוץ-רחמיים בדרך כלל מסתבכים כאשר העובר המתפתח הופך גדול מכדי יכולת אספקת הדם של המיקום החוץ-רחמי, שלא יכול לספק את צרכיו יותר.
כשזה קורה, ההיריון החוץ-רחמי נמצא בסכנת קריעה, שיכולה לגרום לאובדן דם משמעותי.
לכן, היריון חוץ-רחמי עלול להיות מצב מסכן-חיים.
כ-2% מההריונות הם הריונות מחוץ לרחם, והם אינם מסתיימים בלידה.
לעיתים ההיריון נספג מעצמו ומתרחשת הפלה טבעית.
במקרים אחרים ההיריון לא נספג אלא ממשיך להתפתח.
מכיוון שלא ניתן לאפשר את הימשכות ההיריון עקב הסיכון שהוא יוצר לאיברי הרבייה ואף לחייה של האישה, יש צורך בהתערבות לסיום ההיריון.
אם היריון חוץ-רחמי מתגלה בשלב מוקדם, לרוב מפסיקים אותו על ידי זריקה של התרופה הכימותרפית מתוטרקסט.
במקרים של גילוי מאוחר, יש להוציאו בניתוח לפרוסקופיה דחוף, על מנת להגן על החצוצרה (או האיבר שבו ההיריון השתרש).
היריון כימי הוא סוג של הפלה טבעית, המתרחשת בשלבי ההיריון הראשונים.
היריון כימי הוא תהליך שבו מתקיימת הפריה של תא זרע וביצית, וכן השרשה ברחם, אך העובר אינו ממשיך להתפתח.
רוב ההריונות הכימים מסתיימים בדימום וסת רגיל, והאישה כלל לא יודעת שעברה היריון כימי.
אם האישה עוקבת אחרי ההורמון גונדוטרופין כוריוני אנושי היא תראה עלייה המעידה על היריון, ואחריה ירידה ודימום.
היריון כימי ניתן לגלות רק כשיש מעקב אחרי הורמון ההיריון, ומכאן שמו.
אין אפשרות לראות היריון כימי באמצעות אולטרסאונד.
בתוך צבר התאים ישנו שקע המכונה בלסטוצל (Blastocele) שהתאים המתפתחים גדלים סביבו.
בחלק החיצוני של השקע תהיה שכבה שטוחה של תאים, וה-zona pellucida יישאר באותו גודל.
התאים הופכים קטנים יותר ויותר כדי להתאים.
המבנה החדש הזה עם השקע במרכזו והתאים המתפתחים סביבו נקרא בלסטוציסט (Blastocyst).
הימצאותו של הבלסטוציסט פירושו ששני סוגים של תאים מתעצבים – מסת תאים פנימית שגדלה בחלק הפנימי של הבלסטוציסט ותאים הגדלים בחלקו החיצוני.
תוך 24 עד 48 שעות, מחסום הבלטוציסט, ה-zona pellucida, נפרץ.
התאים בחלקו החיצוני של הבלסטוציסט מתחילים להפריש אנזים ששוחק את ציפוי ה-epithelial uterine ויוצר אתר להשתרשות.
הבלסטוציסט גם מפריש הורמון ששמו Human chorionic gonadotropin שבתורו, גורם לגופיף הצהוב (Corpus luteum) בשחלות האם להמשיך ולייצר פרוגסטרון, שפועל כדי לשמור שציפוי הרחם ימשיך ויזין את העובר.
הבלוטות בציפוי הרחם יתנפחו בתגובה לבלסטוציסט וקפילריות (capillaries) יגורו כדי להתפתח באזור זה, מה שמאפשר לבלסטוציסט לקבל חומרי מזון מהאם.
בדיקות היריון מזהות את נוכחותו של הורמון גונדוטרופין כוריוני אנושי, המכונה גם בטא.
בשלב זה, כ-10 ימים אחרי ההזדווגות, התאים שמקיפים את הבלסטוציסט הורסים תאים בציפוי הרחם, ויוצרים בריכות דם קטנות שבתורן גורמות ליצירת קפילרות.
זו ההשרשה, השלב הראשון של היווצרות השליה.
מסת התאים הפנימית של הבלסטוציסט מתחלקת בתכיפות, ויוצרת שתי שכבות.
השכבה העליונה תהפוך לעובר והתאים משם ישמשו ליצירת השקע האמניוטי (amniotic).
השכבה התחתונה תהפוך לשק קטן.
אם התאים מתחילים להתפתח במצג לא רגיל, עלול להתפתח גם כאן היריון חוץ-רחמי.
לאחר כמה ימים, chorionic villi בשליה המתעצבת מעגנים את אתר ההשתרשות ברחם.
בשלב זה מתפתחת מערכת כלי דם בסביבת השליה המתפתחת, ליד אתר ההשתרשות.
השק הקטן בתוך הבלסטוציסט מתחיל לייצר תאי דם אדומים.
במשך 24 השעות הבאות, רקמת חיבור מתפתחת בין השליה המתעצבת והעובר הקטנטן שגדל.
רקמה זו תהפוך מאוחר יותר לחבל הטבור.
לאחר היווצרות השליה, קו דק של תאים מופיע על פני השטח של העובר.
גדילתו מראה שהעובר יעבור תהליך של "גסטרולציה" (gastrulation) שבו שלוש השכבות של העובר, האקטודרם (ectoderm), מזודרם (mesoderm), ואנדודרם (endoderm) יתפתחו.
הקו הצר של התאים מתחיל ליצור את האנדודרם והמזודרם.
האקטודרם מתחיל לגדול במהירות כתוצאה של הפרשת כימיקל המיוצר במזודרם.
שלוש השכבות הללו משמשות כאבן בניין לכל סוגי הרקמות בגוף.
האנדודרם יהפוך בסופו של דבר ללשון, צינור העיכול, הריאות, כיס השתן ובלוטות מסוימות.
המזודרם יהפוך לשרירים, עצמות, ורקמת הלימפה, כמו גם לחלק הפנימי של הריאות, הלב, ומערכת הרבייה ופליטת הפסולת.
הוא גם יהווה בסיס לטחול, וישמש ליצירת תאי דם.
האקטודרם יהפוך לעור, לציפורניים, שיער, קרנית, ציפוי האוזן החיצונית וחלקיה הפנימיים, האף, הסינוסים, הפה, פי הטבעת, השיניים, בלוטת יותרת המוח, בלוטות החלב, העיניים וכל חלקי מערכת העצבים.
כ-18 יום לאחר ההפריה, העובר התחלק די צורכו והוא מכיל את רוב הרקמה לה יזדקק.
הוא בצורת אגס, ואזור הראש גדול מהזנב.
מערכת העצבים של העובר היא אחד האיברים הראשונים שגדלים.
היא גדלה באזור קעור המכונה "השקע העצבי".
מערכת הדם ממשיכה להצמיח רשתות המאפשרות זרימת דם סביב העובר.
תאי דם כבר מיוצרים בשלב זה, ונעים ברשתות המתפתחות.
כלי דם משניים מתחילים להתפתח סביב השליה, כדי לספק לה חומרי מזון נוספים.
תאי דם יתחילו להיווצר על השק במרכז העובר, כמו גם תאים שיתחילו להתמיין לכלי דם.
תאים אנדוקרדיאלים (Endocardial) מתחילים ליצור את מערכת השרירים שתהפוך ללב.
כ-24 יום לאחר ההפריה מתעצב לב צינורי בצורת האות S המתחיל לפעום.
זרימת נוזלים דרך העובר מתחילה בשלב זה.
בגוף האישה חלים מספר שינויים הנובעים מההיריון:
מתפתח גודש בשדיים והם גדלים כתוצאה מהתפתחות בלוטות החלב
שינויים בתחושת השובע והרעב, השמנה שבחלקה מוסברת על ידי משקל העובר ומשקל מי השפיר
בחילות והקאות, בעיקר בחילות בשעות הבוקר, ולרוב בשליש הראשון של ההיריון
הגברת תכיפות מתן שתן בעיקר בגלל לחץ הגובר על שלפוחית השתן
הגברת קצב פעימות הלב ועליה בקצב זרימת הדם במטרה לזרז את חילוף החומרים ולאפשר אספקת חמצן גם לעובר
מחסור אפשרי בברזל (הנצרך על ידי העובר) שעלול לגרום לאנמיה
"טפשת היריון", כינוי לתופעה של שכחה ורגשנות יתר בזמן ההיריון
היריון בסיכון הוא היריון שבמהלכו נמצאת האם בסכנת חיים, או שהעובר נמצא במצוקה חריפה, או שיש סכנה כי התינוק ייוולד כבעל מום או ללא רוח חיים.
דוגמאות למצבי היריון בהם נשקפת סכנה לעובר או לאמו:
היריון מחוץ לרחם (היריון חוץ-רחמי)
מחלות המסכנות את חיי העובר או התפתחותו (כמו אדמת), בייחוד אם האם חולה באדמת במהלך השליש הראשון של הריונה, כלומר בתקופה בה מתהווים איברי העובר, אדמת עלולה למנוע התפתחות תקינה של איברים או לגרום לעיוותים בהתפתחות הגופנית או של מערכת העצבים, והחושים (בעיקר פגיעה בראיה ובשמיעה)
לידת פג (לפני השבוע ה-37 להיריון)
חוסר התאמה קיצוני בסוג הדם של האם והעובר, המקרה הנפוץ הוא אי התאמת גורם ה-Rh.
מדובר במקרה בו לאם אין גורם Rh בכדוריות הדם (מוגדר כגורם Rh שלילי) בעוד שלעובר יש גורם Rh על כדוריות הדם (מוגדר כגורם Rh חיובי).
במקרה זה יתקפו הנוגדנים שבדם האם את כדוריות הדם של העובר
עובר שאינו מתפתח בקצב הנורמלי
הסיבות להיריון בסיכון יכולות להיות (אבל אינן רק) תוצאה של מחלה, גיל האם (צעיר מדי או היריון אחרי גיל 40), מצב בריאות האם, תת-תזונה, לידות קודמות מרובות, פגמים גנטיים באחד משני ההורים, מחלות תורשתיות מסוימות, רמת סוכר גבוהה, צריכת סמים או אלכוהול, ועוד.
אחד ההרגלים המזיקים באופן כללי ובייחוד בהיריון, הוא עישון.
עישון בהיריון כרוך הן בפגיעה באמא (עקב השפעה מזיקה על הריאות ומערכת הלב וכלי הדם) והן בעובר שברחמה, לרבות מומים שונים, סיכון מוגבר לפגות, משקל לידה נמוך ואף מוות פתאומי של התינוק.
לנשים שעברו בעבר היריון בסיכון, שילדו עובר מת או שסבלו מרעלת היריון יש הסתברות גבוהה יותר לסבול שוב מהיריון בסיכון.
בנוסף, בהריונות מרובי עוברים, העוברים במקרים רבים קטנים מהרגיל וקיימת סכנה גדולה יותר לתמותת אחד העוברים (או יותר), לעליית לחץ הדם של האם מעל הערכים הממוצעים וללידה מוקדמת.
לנשים שלקו בעודף משקל לפני ההיריון או במהלך ההיריון יש סיכון מוגבר ללדת ילדים שיסבלו בבגרותם מיתר לחץ דם, רמת אינסולין גבוהה, רמות שומנים גבוהות בדמם, מיעוט "כולסטרול טוב" (HDL-C) ועוד, לפיכך ילדיהן מצויים בסיכון מוגבר ללקות במחלות לב קרדיו-וסקולריות ובשבץ מוחי.
כדי לשלול לידת עוברים בעלי מום או מחלות גנטיות ולזהות סיכונים בריאותיים לאם ולעובר, ניתן לבצע מגוון של בדיקות במהלך ההיריון.
בחלק מהמקרים, כאשר עולים מהבדיקות ממצאים בעייתיים, מעדיפים ההורים והממסד הרפואי להפסיק את ההיריון באופן יזום, על ידי הפלה מלאכותית או לידה מוקדמת.
נשים שהריונן בסיכון נמצאות לרוב במעקב צמוד יותר ומבוצעות בהן בדיקות רבות יותר.
סקר גנטי-בדיקה הנערכת לפני ההיריון ועד השבוע ה-16 להיריון במטרה לבדוק על פי מוצא בני הזוג סיכוי למומים אפשריים בילוד
ביופסיה של השליה (בדיקת סיסי שליה) לשלילת מחלות גנטיות קשות, מהווה תחליף לבדיקת מי שפיר
בדיקת אולטרה סאונד רגילה, בה ניתן בין היתר לדעת את מינו של העובר
סקירת מערכות במטרה לאתר בעיות ופגמים אצל העובר
בדיקת שקיפות עורפית במטרה לבדוק אפשרות לפגמים כרומוזומליים הקשורים במערכת העצבים, ביניהם תסמונת דאון ומומי לב שונים
פטוסקופיה (בדיקת דם עוברי) בדיקת דם העובר במקרים בהם יש חשד סביר למחלה (זוהי בדיקה המסכנת את המשך ההיריון ולכן משתמשים בה בצמצום)
בדיקת מי שפיר או דיקור מי שפיר כאשר יש סיכון למומים מולדים גנטיים.
במסגרת דיקור מי השפיר אפשר לעשות בדיקה נוספת הנקראת צ'יפ גנטי, שבודקת תסמונות גנטיות נוספות.
NIPT - בדיקת DNA עוברי, בדיקת דם לא פולשנית לגילוי תסמונת דאון ותסמונות עובריות נוספות
בדיקת חלבון עוברי לשלילת מומים פתוחים בתעלת העצבים
אקו לב עובר לשלילת בעיות הקשורות ללב העובר, נעשית על ידי קרדיולוג
תבחין משולש – בדיקת דם המודדת את הערכים של רמת חלבון עוברי (AFP) בדם, רמת האסטריול, ורמת ההורמון BHCG
העמסת סוכר במטרה לאבחן סוכרת היריון
בהלכה קיימים דינים ייחודיים הנובעים מהשינויים הפיזיולוגים אותם עובר גופהּ של האשה, כדוגמת הגדרתה כמסולקת דמים בעקבות היעלמות דמי הווסת, פטור מחובת צום בצומות הקלים כתוצאה מהקושי לצום מחמת תופעות לוואי המתלוות להיריון, היחס ההלכתי לדימומים שונים המופיעים במהלך ההיריון בנוגע לאיסור נידה, ועוד.
היריבות בין בית"ר ירושלים לבין הפועל תל אביב היא אחת היריבויות הוותיקות והטעונות ביותר בכדורגל הישראלי, ולא אחת קרה שמפגשים אלו הובילו לגילויי אלימות בין מחנות האוהדים, ואף במגרש בין שחקני הקבוצות.
היריבות בין שתי הקבוצות סובבת סביב הרקע הפוליטי-האידאולוגי המנוגד בין מרכזי הפועל ובית"ר ועל האופן בו שניהם הצטיירו במשך השנים בציבור הישראלי - הפועל הוא איגוד ספורט המזוהה עם השמאל הפוליטי בישראל וככזה הוא ייצג את המעמד הגבוה, הממסד האשכנזי וההסתדרות.
בית"ר הוא איגוד ספורט המזוהה עם הימין וככזה הוא ייצג באופן מסורתי את השכבות החלשות ומאבקם בממסד, ציבור המזרחים ואת התנועה הרוויזיוניסטית.
בשל סיבה זו לא אחת קורה שבמשחקים נוכחים חברי הכנסת, שרים ואפילו ראשי ממשלה משני קצות הקשת הפוליטית, בעיקר בתקופת בחירות.
בשנות ה-90 חלה הפרטה והמועדונים עברו לבעלות פרטית, מה שמעט שיכך את הפן הפוליטי-חברתי, אך במשך השנים המוטיב הפוליטי חזר ביריבות בין הקבוצות בעיקר בקרב אוהדיה ודרך המועדונים, מה שהפך ליריבות היסטורית מסורתית בין הקבוצות לאורך השנים.
ב-3 באוקטובר 2015 אוהד הפועל תל אביב הותקף באמצעות פטיש בראשו ונפצע באורח קשה במהלך קטטה בין ארגון האוהדים לה פמיליה, לארגון האוהדים של הפועל.
במרץ 2018 נגזרו עונשי מאסר של עד עשר שנים על שישה משתתפים בתקיפה זו.
מאזן המפגשים בליגה מאז קום המדינה(נכון ל-15 בספטמבר 2025)
המשחק הראשון בין הקבוצות התקיים ב-5 במרץ 1955 באצטדיון ימק"א, במסגרת המחזור החמישי בליגה הבכירה (אז ליגה א').
הייתה זו העונה הראשונה של בית"ר בליגה הבכירה, והמשחק הסתיים בתיקו 2-2. לזכות בית"ר כבשו סימון אלפסי וישראל יחזקאל, ולזכות הפועל כבשו אשר בלוט ומיכאל מיכאלוב.
גם המפגש השני באותה עונה הסתיים בתיקו (1-1).
בתום עונה זו ירדה בית"ר לליגת המשנה ושבה לליגה הבכירה רק ב-1968.
ב-14 ביוני 1969, אירחה הפועל את בית"ר בבלומפילד.
על בית"ר עדיין ריחפה סכנת הירידה.
הפועל לא לקחה בחשבון הסדרת כוחות מתוגברים למשחק על אף שהיה נפיץ, וחסכה את עלויות המשטרה.
בדקה ה-57 במצב 0-2 להפועל, הופסק המשחק בעקבות התפרעות של אוהדי בית"ר וחודש לאחר מספר דקות.
המשחק שוב פוצץ בדקה ה-81 במצב של 1-3 להפועל ולא חודש לאחר מכן - אוהדי בית"ר פרצו למגרש וניסו להגיע אל חדרי ההלבשה, ומשלא הצליחו בכך, הפילו גדרות והציתו את השערים.
אוהדי בית"ר גם הוציאו את זעמם על שופט המשחק אייזיק כהן, שהיה עולה חדש, בקריאות גנאי בשל מוצאו הרוסי ("אתה יהודי מלוכלך, חבל שלא נשארת בסיביר").
כהן לא שפט באף משחק יותר לאחר משחק זה.
רק לאחר מספר רגעים הוזעקו כוחות גדולים של משטרה והצליחו להשליט סדר.
אחד הרגעים הזכורים ביותר במשחק היה כאשר רוני קלדרון, שחקן הפועל, רץ לכיוון השער של בית"ר פרץ חייל למגרש וניסה בכל כוחו לעצור את קלדרון (יש הטוענים אפילו בעזרת נשקו האישי) ולמנוע ממנו את השער הרביעי של הפועל.
יש הטוענים שגם כאשר החייל פרץ למגרש, קלדרון עבר אותו כאחרון השחקנים שבא לעצור אותו.
בבית הדין נפסק ניצחון טכני (0-3) לטובת הפועל ותוצאת המשחק בוטלה.
היה זה למעשה הניצחון הראשון אי פעם של הפועל על בית"ר.
הניצחון הראשון במשחק שהגיע לסיומו החוקי היה שנה לאחר מכן, ב-2 במאי 1970, אז ניצחה הפועל 0-2.
הפועל הייתה הקבוצה הדומיננטית בשנים אלו, ורוב המפגשים הסתיימו בניצחון של הפועל או בתיקו.
השיא היה בין השנים 1972-1974 אז ניצחה הפועל ב-6 מפגשים ברצף.
רק ב-25 בדצמבר 1976 הצליחה בית"ר, לראשונה אחרי 18 מפגשים ראשונים עם הפועל, לנצח אותה.
היה זה המחזור ה-14 בליגה ובית"ר ניצחה בתוצאה 0-2. ב-10 המפגשים הבאים, בית"ר לא השכילה לנצח, ולאחר 30 משחקים בין הקבוצות עמד המאזן על 14 ניצחונות להפועל, 14 תוצאות תיקו, ו-2 ניצחונות בלבד לבית"ר.
הרצף התחיל להתאזן רק בשנים שלאחר מכן, אז הפכה בית"ר לקבוצה בכירה בכדורגל הישראלי, וב-30 מפגשים הבאים הצליחה בית"ר לנצח 15 משחקים, כאשר 6 הסתיימו בתיקו ו-9 בלבד בניצחון של הפועל.
בעונת 1983/1984, במחזור הלפני האחרון, הגיעה הפועל למשחק חוץ נגד בית"ר באצטדיונה הביתי דאז, אצטדיון ימק"א.
בית"ר אז נאבקה נגד מכבי חיפה על תואר אליפות ראשון בהיסטוריה.
באותו משחק הפועל נצחה בתוצאה 1-3, מצמד של משה סיני, וכך גזלה מבית"ר תואר אליפות ראשון בהיסטוריה ומכבי חיפה זכתה באליפות.
על אף שנות קיומם של המועדונים (הפועל ב-1923 ובית"ר ב-1936) ומפגשים חמים וגדולים אחרים ביניהם, לדעת רבים מסמן משחק זה את תחילת היריבות המרה שקיימת עד היום בין שתי הקבוצות.
בעונת 1997/1998 קרה האירוע המדובר והמפורסם ביותר בהיסטוריה של היריבות, משחק השרוכים, אך לא במפגשים הישירים ביניהן.
באותה עונה, הפועל ובית"ר נאבקו על האליפות.
במחזור הלפני אחרון, אירחה הפועל תל אביב את הפועל פתח תקווה בבלומפילד וניצחה 0-1, ובית"ר התארחה בקריית אליעזר נגד הפועל בית שאן.
בעוד שבית"ר נאבקה על האליפות, בית שאן נאבקה נגד הירידה.
עקב בקשת הטלוויזיה המשחק בין בית"ר לבית שאן נערך 10 דקות אחרי שאר משחקי המחזור האחרון.
לקראת סוף המשחק, הבינו שחקני בית שאן שהם נשארים בליגה ובמצב של 2-2 (במצב כזה, הפועל במקום הראשון), אך בדקות הסיום, בזמן תוספת הזמן, הבקיעה בית"ר שער מכריע אשר העניק את הניצחון לבית"ר ירושלים.
שבוע אחר כך זכתה באליפות.
טענות רבות הועלו נגד בית שאן, על כך ש"נתנו" את המשחק לבית"ר ואיפשרו להם להבקיע ולתת את האליפות לבית"ר ירושלים.
אחרי אותו משחק, מעבר לשנאה שהפועל פיתחה כלפי בית שאן, היריבות עלתה לגבהים שלא נראו עד אז.
בעונות הבאות הפועל הייתה הדומיננטית עקב משבר כלכלי אליו נקלעה בית"ר שהציגה יכולת חלשה בליגה ובפרט במשחקים בין הקבוצות.
בין השנים 2001-2006, ב-20 מפגשים בין הקבוצות, הפועל ניצחה ב-11 (8 מתוכם ברצף), 7 הסתיימו בתיקו, ובית"ר ניצחה ב-2 בלבד.
בעונת 2009/2010, נאבקו הפועל תל אביב ומכבי חיפה על האליפות.
במחזור האחרון, מכבי חיפה שיחקה נגד בני יהודה בבלומפילד, והפועל תל אביב יצאה למשחק חוץ בירושלים נגד בית"ר, שרצתה למנוע מהפועל לזכות בדאבל בכל דרך, בייחוד במגרשה הביתי.
מכבי חיפה התקשתה נגד בני יהודה אך הייתה יותר קרובה לאליפות ברוב הדקות.
לקראת סיום המשחק, כאשר נראה היה שמכבי חיפה היא זו שתזכה באליפות, כבש שחקן הפועל תל אביב, ערן זהבי, שער אליפות דרמטי בדקה ה-92, וקבע 1-2 לטובת קבוצתו, דבר שהעלה את הפועל למקום הראשון בליגה, כאשר משחקה של מכבי חיפה טרם הסתיים.
כעבור מספר דקות סיימה מכבי חיפה בתיקו 1-1 מול בני יהודה, ובכך זכתה הפועל תל אביב באליפות ובדאבל רביעי בתולדותיה וזאת במגרשה של בית"ר ירושלים.
בעשור לאחר מכן, לאור החלשותה של הפועל תל אביב, הסטטיסטיקה הלכה לטובת בית"ר כאשר עד לסוף עונת 2018/2019, בית"ר ניצחה ב-8 מפגשים, 8 הסתיימו בתיקו, והפועל ניצחה ב-3 מפגשים בלבד, כאשר בדצמבר 2018 בית"ר מנצחת בתוצאה 3:0 בחוץ, ההפרש הגדול ביותר שלה מאז שנות ה-90.
רצף הניצחונות הגדול ביותר של הפועל הוא 8 ניצחונות רצופים, ו-18 משחקים ללא הפסד במפגש זה.
בית"ר השיגה 4 ניצחונות רצופים ו-9 משחקים ללא הפסד.
הניצחון הגדול ביותר במפגשים בין הקבוצות במסגרת הליגה הבכירה הוא בהפרש של ארבעה שערים: 5-1, כאשר בית"ר עשתה זאת פעם אחת (ב-2024), ו-0-4, כאשר הפועל עשתה זאת פעמיים (ב-1996 וב-2009), ובית"ר עשתה זאת פעם אחת (ב-1993).
המשחק שהניב את מספר השערים הגבוה ביותר נערך בעונת 2009/2010 והסתיים בתוצאה 3-4 להפועל.
מאז תחילת המפגשים עד ל-2 בינואר 2026 נערכו 132 מפגשים בין הקבוצות, כאשר הפועל ניצחה ב-55 מפגשים, בית"ר ניצחה ב-42 מפגשים, ו-35 מפגשים הסתיימו בתיקו.
יחס השערים הוא 147-170 לטובת הפועל.
מאזן המפגשים בגביע המדינה מאז קום המדינה(נכון ל-20 באפריל 2011)
במסגרת גביע המדינה הקבוצות נפגשו סה"כ 12 פעמים (1 מהם היה מפגש כפול).
המפגש הראשון נערך בגביע של עונת 1954/1955 בתאריך ה-26 במרץ 1955, אז הדיחה הפועל את בית"ר בסיבוב ג' שלה גביע בתוצאה 0:5 (תוצאת השיא במפגשים בין הקבוצות במסגרת זו).
לאחר מכן נפגשו הקבוצות שלוש פעמים בגביעים של 1971, 1972 ו-1983, שלושתם בשלב רבע הגמר, כאשר פעמיים הפועל ניצחה ופעם בית"ר.
בעונת 1988/1989 בגביע המדינה בשלב שמינית הגמר נפגשו הקבוצות למפגש כפול שהונהג בתקופה זו.
בבית ניצחה הפועל במפגש הראשון 0:2, אך הפסידה 5:0 במפגש השני והודחה על ידי בית"ר שגם זכתה להניף את הגביע באותה העונה.
בעונות 1998/1999 ו-1999/2000 נפגשו הקבוצות בגמר גביע המדינה פעמיים, ובשני המפגשים יצאה הפועל כשידה על העליונה אחרי שוויון בתום 120 דקות ודו-קרב בעיטות פנדלים.
בעונת 2007/2008 זכתה בית"ר באליפות, וכמו בעונות 1999 ו-2000 שוב נפגשו היריבות בגמר גביע המדינה ושוב הוא הוכרע בדו-קרב פנדלים, והפעם ידה של בית"ר הייתה על העליונה ובית"ר זכתה בדאבל ראשון בהיסטוריה שלה על חשבון הפועל.
לאחר מכן נפגשו הקבוצות שתי עונות רצופות בשלב רבע הגמר בגביעים של עונות 2009/2010 ו-2010/2011 ובשניהם הייתה ידה של הפועל על העליונה, כשבאחרון מביניהם מנצחת הפועל 1:0 משער בפנדל שנוי במחלוקת בדקה ה-88, שעורר את זעם האוהדים והשחקנים וגרם למהומה גדולה בסוף המשחק.
סה"כ במסגרת זו נפגשו הקבוצות 12 פעמים (3 פעמים במסגרת גמר הגביע), ב-9 בהם יצאה הפועל מנצחת (2 מהם בדו-קרב פנדלים), וב3 מהם בלבד בית"ר ניצחה (2 מהם בדו-קרב פנדלים).
במסגרת גביע הטוטו נכון ל-2025, נפגשו הקבוצות 16 פעמים (7 ניצחונות לבית"ר, 5 ניצחונות להפועל ו-4 תוצאות תיקו) כאשר אחת מהן הייתה בגמר גביע הטוטו לעונת 2025/2026, בה ניצחה בית"ר 2-1 וזכתה בתואר על חשבונה של הפועל.
בנוסף נפגשו הקבוצות פעם אחת במסגרת גביע אלוף האלופים לעונת 1985/1986 אז ניצחה בית"ר (מחזיקת הגביע) את הפועל (האלופה) 2:1.
מעבר של שחקנים בין הקבוצות נתפס בעיני אוהדי הקבוצות כ"בגידה", וזוכה לעיתים לתגובות עוינות מצד הקהלים.
המקרים הבולטים ביותר היו של - יוסי אבוקסיס ושמעון גרשון:
יוסי אבוקסיס גדל במחלקת הנוער של הפועל תל אביב, אך עבר במספר מועדונים לפני שהגיע לבית"ר, שם עשה את פריצת הדרך שלו כשחקן.
אבוקסיס ביסס את מעמדו כמנהיג הקבוצה, אותה הוביל לשתי אליפויות רצופות, והפך לאחד השחקנים האהובים ביותר במועדון.
לקראת עונת חזר אבוקסיס להפועל, דבר שגרר תגובות עוינות מצד אוהדי בית"ר, אשר התקשו לסלוח על המעבר במשך שנים רבות.
לאחר 20 שנה בהן זכה ליחס עוין מצד אוהדי בית"ר, חזר אבוקסיס בשנת 2022 למועדון כמאמן הקבוצה, ואף הוביל אותה לזכייה בגביע המדינה בעונה שלאחר מכן, דבר שהשכיח אצל רבים מאוהדי הקבוצה את הטינה שהייתה כלפיו במשך השנים.
עם זאת, בתחילת 2024 התפטר אבוקסיס מאימון הקבוצה באופן מפתיע, וכעבור כשבוע מונה למאמן הפועל תל אביב, מה ששוב נתפס כ"בגידה" וגרם לכעס רב בקרב אוהדי הקבוצה.
שמעון גרשון גדל גם הוא במחלקת הנוער של הפועל תל אביב, והפך עם השנים למנהיג הקבוצה הבוגרת ולאהוב הקהל, ובהמשך אף מונה לקפטן הקבוצה.
גרשון, אשר גדל במועדון והיה לשחקן מוביל, הגיע למעמד של "סמל" בקרב אוהדי הקבוצה.
עם זאת, לקראת עונת עבר גרשון לבית"ר ירושלים.
לטענת אוהדי הפועל, חתם גרשון בבית"ר מסיבות כלכליות, דבר דבר שהעצים עוד יותר את תחושת הכעס והבגידה כלפיו, אשר עליה התקשו לסלוח אוהדי הפועל במשך שנים ארוכות.
במשחק הראשון בין הקבוצות שהתקיים לאחר המעבר, זרקו אוהדי הפועל דולרים מזויפים על גרשון וקראו לעברו "תמות עם הכסף".
הריון הוא תהליך בו מעורבים תאי זרע (ממערכת הרבייה של הזכר) ותאי ביצית (ממערכת הרבייה של הנקבה).
בקרב האוכלוסייה הכללית, תקופת הפוריות, שבמהלכה נשים יכולות להרות, נעה בדרך כלל בין גיל 15 (גיל ההתבגרות המינית) לגיל 45 (התחלת גיל המעבר).
רוב ההריונות והלידות מתרחשים בטווח הגילאים 35-19, ומקובל לחשוב כי שנות הפוריות הטובות ביותר הן בטווח שמסוף העשור השני ועד לתחילת העשור השלישי לחייה של האישה.
עם זאת, הריונות עשויים להתקיים גם אצל נשים שגילן הוא למעלה מ-40.
הריונות מעל גיל 40 מיוחדים בכך שהסיכויים להתרחשותם נמוכים יחסית: כל אישה נולדת עם מספר קבוע של ביציות (1-2 מיליון).
במשך הזמן, מספר הביציות בשחלות הולך ופוחת משמעותית.
המשמעות היא שהסיכויים להרות פוחתים ככל שגיל האישה עולה, עד כ-5% בנשים מעל לגיל 40. מאפיין נוסף של הריונות המתרחשים אצל נשים שגילן למעלה מ-40 הוא שהסיכונים הכרוכים בהם גבוהים באופן יחסי.
פוריות וטיפולי פוריות לאחר גיל 40
הסיכויים להרות פוחתים עם העלייה בגיל האישה בשל שני גורמים עיקריים: מספרן הקטן והולך של הביציות, ונזק מצטבר במטען הגנטי של הביציות שמונע מהן לתפקד כרגיל.
מומחי פריון מציינים כי הם יכולים לסייע באמצעות טיפולי פוריות לנשים הסובלות מבעיית פוריות מכנית (סתימת חצוצרות), ליקויים במבנה הרחם או בעיות הורמונליות, אך אין באמתחתם פתרון משמעותי ויעיל לבעיות פוריות הנובעות מגיל האישה.
אחת השיטות הנפוצות להשגת הריון בגיל מאוחר היא שיטת ה-IVF.
מדובר בתהליך שבו שואבים ביציות מגוף האישה, מפרים אותן בעזרת זרע, ולאחר שההפריה עברה בהצלחה, מחדירים את הביציות המופרות לרחם לתקופת ההיריון.
באמצעות טכניקה זו, ניתן לבדוק פגמים גנטיים בביציות המופרות, ולבחור את העובר בעל הסיכויים הטובים ביותר לשרוד ולהפוך לתינוק בריא.
מגמות בנוגע להריונות אחרי גיל 40
בישראל, קיימת מגמת עלייה במספר ההריונות לאחר גיל 40. על פי הלשכה המרכזית לסטטיסטיקה, בשנת 2009 ילדו בישראל 7,300 נשים מעל גיל 40 (שהן 4.6% מכלל היולדות בישראל בשנה זו).
בין הסיבות למגמת העלייה במספר ההריונות לאחר גיל 40, ניתן למנות את אלה הבאות: דחיית הילודה לטובת הרצון להתפתח באופן אישי, לפתח קריירה ולהגיע ליציבות פיננסית וביטחון תעסוקתי, נישואים מאוחרים, נישואים שניים, ואמון בכוחם של הטכנולוגיה והרפואה לאפשר היריון בגיל מאוחר.
הריון בעשור החמישי לחיי האישה יוגדר כ"הריון בסיכון גבוה", וככזה ילווה במעקב מקצועי של רופא נשים מומחה ואחות במטרה לצפות בעיות אפשריות ולטפל בהן במועד.
בספרות בנושא, הריון המתרחש אצל נשים בגיל 45 ומעלה, נחשב להריון מורכב העשוי לטמון בחובו סיכונים שונים.
קיימות עדויות לכך שהריון בגיל זה עלול להיות מלווה בתחלואה של האם, בליקויי פריון ובסיבוכים מיילדותיים.
במחקרים שונים בנושא נצפו שיעורים גבוהים יחסית של סיבוכים שונים ובהם סוכרת הריון, הפלה מוקדמת, לידה מוקדמת, היפרדות שליה, יתר לחץ דם ובחלק המקרים אף רעלת הריון.
בקרב קבוצת הנשים באוכלוסייה זו נרשמו שיעורים גבוהים יחסית של אשפוז במהלך ההיריון, ושל לידה באמצעות ניתוח קיסרי.
מחקר שנערך בארץ נמצא כי אצל נשים שיולדות בגיל מבוגר מ-45, הסיכון לסוכרת היריון גבוה פי עשרים וחמישה יותר מאשר באוכלוסיית הנשים ההרות בכללותה, וכי שיעור הסיבוכים מסכני החיים המחייבים העברה של היולדת לטיפול נמרץ במהלך הלידה גבוה פי שישה יותר מאשר באוכלוסיית הנשים ההרות בכללותה.
אצל עוברים, ההפרעה העיקרית הקשורה לגיל האם היא הפרעה כרומוזומלית, ובמיוחד תסמונת דאון.
קיים סיכון לסיבוכים עובריים נוספים, כגון פגות, האטה בגדילה תוך-רחמית ואף תמותה תוך-רחמית בלתי-מוסברת.
קיימת השערה כי עקב העלייה בגיל האישה והזדקנות הביצית עלולים להיגרם פגמים בביצית ובדנ"א, אשר בתורם עלולים לפגוע בפוריות העובר לקצר את תוחלת חיים שלו ולגרום למחלות רבות.
היריבות בין ליברפול לבין מנצ'סטר יונייטד (ידועה גם בשם הדרבי של צפון-מערב אנגליה, באנגלית: North-West Derby) היא אחת מהיריבויות הגדולות ביותר בכדורגל העולמי, יחד עם יריבויות כמו הקלאסיקו, הסופר קלאסיקו והאולד פירם.
על אף שלשתי הקבוצות ישנם גם מפגשי דרבי עירוניים בדמותם של דרבי המרזיסייד והדרבי של מנצ'סטר, היריבות בין שני המועדונים הללו חשובה יותר לאוהדיהם ושחקניהם.
שתי קבוצות אלו הן המצליחות ביותר באנגליה, גם בזירה המקומית וגם בזירה האירופית.
הן חולקות ביניהן 126 תארים מקומיים ויבשתיים: 40 אליפויות אנגליה, 9 אליפויות אירופה, 4 זכיות במפעל השני בחשיבותו באירופה, 5 זכיות בסופרקאפ האירופי ועוד תארים רבים.
היריבות בין הקבוצות היא על רקע קרבה בין שתי הערים הגדולות של צפון-מערב אנגליה, שהתחרו ביניהן במשך שנים על שליטה כלכלית ותעשייתית באזור.
העיר מנצ'סטר הייתה מאוכלסת יותר במאה ה-18, והיוותה את העיר המרכזית במחוז.
לקראת סוף המאה העיר ליברפול נהייתה מרכזית יותר, עקב הנמל העירוני שהתפתח בעיר.
במהלך המאה ה-19 ותחילת המאה ה-20 ליברפול עברה את מנצ'סטר בכמות האוכלוסייה.
כשהוקמה תעלת מנצ'סטר , שחיברה בין מנצ'סטר לים האירי, היריבות בין עובדי הנמל מליברפול לבין מקביליהם החדשים במנצ'סטר התעצמה, והרקע של נישול ליברפול ממעמדה הבלעדי כעיר הנמל והמסחר של האזור גרם להתעצמות השנאה בין שתי הערים.
אירועים אלו קרו כשלושה חודשים לפני המפגש הראשון בין קבוצות הכדורגל שהפכו לקבוצות הבכירות של שתי ערים אלו.
לאחר מלחמת העולם השנייה השינויים בדפוסי המסחר הטרנס אטלנטי, ההסתמכות הגוברת על פחם מקומי (במקום על כזה מיובא) והצמיחה בסחר עם אסיה, כמו גם שינויים בקשרי המסחר עקב המלחמה, העבירו באמצע המאה ה-20 את מרכז הכובד של המסחר הימי לערי נמל דרומיות יותר.
דבר זה גרם לצניחה במסחר בליברפול, בניגוד למנצ'סטר, שהושפעה בצורה פחותה מההתפתחויות.
בהמשך המאה המשיכה מגמת התחרות, והושפעה גם מאירועים מכוננים בתרבות ובפוליטיקה בממלכה המאוחדת של אותה תקופה, כמו הצלחתם של הביטלס ומגמות פוליטיות שונות.
גם במאה ה-21 המשיכו הערים להתחרות על הבכורה - בעוד מנצ'סטר אירחה את משחקי חבר העמים הבריטי בשנת 2002, ליברפול נבחרה להיות בירת התרבות של אירופה לשנת 2008. בהמשך המאה יוזמות עסקיות הובילו לשיתוף פעולה מסחרי בין הערים לאורך תעלת מנצ'סטר.
מנצ'סטר יונייטד הייתה הראשונה להיווסד, כניוטון הית', בשנת 1878. ליברפול הוקמה בשנת 1893 בליגה השנייה של הפוטבול ליג, וניצחה את כל משחקיה בעונתה הראשונה, כשהיא מסיימת במקום הראשון בליגה.
כדי לעלות לליגה הראשונה של הפוטבול ליג, היה עליה לשחק במשחק מבחן נגד ניוטון הית', שאותו ניצחה בתוצאה 0–2 ועלתה לליגה הראשונה על חשבונה של הקבוצה ממנצ'סטר.
ליברפול הספיקה לזכות בשני תוארי אליפות עד שב- עלתה ניוטון הית', שבינתיים שינתה את שמה למנצ'סטר יונייטד, בחזרה לליגה הראשונה.
יונייטד זכתה עד מלחמת העולם הראשונה בשתי אליפויות ובגביע.
בתקופה שבין שתי מלחמות העולם ליברפול נשארה בליגה הראשונה ואף זכתה בשתי אליפויות, בעוד מנצ'סטר יונייטד ירדה ועלתה שלוש פעמים מהליגה השנייה.
לאחר מלחמת העולם השנייה, תינוקות באזבי של מנצ'סטר יונייטד הפכה לקבוצה המובילה בין השתיים, כשהיא זוכה בגביע ובשלוש אליפויות תחת שרביטו של מאט באזבי, ששימש בעבר כקפטן ליברפול.
המרזיסיידס, לעומת זאת, ירדו לליגה השנייה, ועלו ממנה רק בשנת תחת המנג'ר ביל שאנקלי.
בשנות השישים של המאה ה-20 היריבות הייתה ישירה, כאשר שני המועדונים חולקים ביניהם את תואר האליפות במשך ארבע שנים רצופות, בין ל-.
תואר האליפות שבו זכתה מנצ'סטר יונייטד ב-1967 היה האחרון שלה למשך 26 שנים.
ליברפול זכתה בתקופה זו ב-11 אליפויות, 19 גביעי FA וגביעי ליגה ו-7 תארים אירופיים.
המפגשים בעלי המשמעות בין הקבוצות בשנים אלו היו במפעלי הגביע, ומנצ'סטר יונייטד התעלתה על ליברפול בחלק מהם, כולל ניצחון בגמר הגביע ב- על ליברפול.
היריבות העכשווית בין המועדונים התעצמה סביב תקופה זו - סוף שנות ה-70 ותחילת שנות ה-80 של המאה ה-20.
מאז ועד 2020 (לא כולל) לא זכתה ליברפול באליפות, משך זמן ארוך יותר מ"תקופת הבצורת" של מנצ'סטר יונייטד - 26 השנים שבין לבין .
בתקופה זו זכו השדים האדומים ב-13 אליפויות, 22 גביעים ו-7 תארים אירופיים, לעומת יבול דל יחסית של תארים אצל המרזיסיידס בתקופה זו - 7 גביעים ו-4 תארים אירופיים בלבד.
במניין התארים הנוכחי כל קבוצה מציגה את עצמה כמועדון האנגלי המוצלח ביותר - ליברפול עם 41 זכיות באליפויות, גביעים וגביעים אירופיים בלבד, ומנצ'סטר יונייטד עם 65 זכיות בתארים האמורים וגם בתחרויות "קטנות" יותר, כתחרויות סופר קאפ למיניהן (מגן הקהילה, הסופר קאפ האירופי ועוד), אליפות העולם בכדורגל לקבוצות והגביע הביניבשתי.
היותן של שתי הקבוצות המעוטרות ביותר בכדורגל האנגלי עם 133 תארים יחד בסך הכל (ליברפול - 67, מנצ'סטר יונייטד - 66) מעצימה את התחרות בין המועדונים.
העיר לונדון, לה מספר רב של קבוצות שזכו בתארים (ארסנל, צ'לסי, טוטנהאם הוטספר, קווינס פארק ריינג'רס, וסטהאם יונייטד, צ'רלטון אתלטיק ופולהאם) זכתה ב-104 תארים מ-7 מועדונים שונים (בהשוואה, כאמור, ל-125 כאלו בארונותיהם של שני מועדונים בלבד).
פער זה ממחיש את התבדלות יריבות זו מיריבויות עם קבוצות מקומיות אחרות.
מעברי שחקנים בין הקבוצות לא קרו מאז 1964, אז הועבר פיל צ'יסנול ממנצ'סטר לליברפול.
מעברים כאלו הם בגדר טאבו, וגם בין השחקנים ישנה יריבות אישית - סטיבן ג'רארד, למשל, אמר כי הוא .
שוער ליברפול בעבר, דייוויד ג'יימס, אמר כי .
גארי נוויל, קפטן יונייטד בעבר, אמר כך: .
בעונת הודיע גבריאל היינצה, ששיחק אז ביונייטד, על רצונו לעבור לליברפול, אך בקשתו נדחתה ולבסוף הפכה פומבית.
המעבר לא התאפשר על ידי הנהלת יונייטד, במיוחד על ידי המאמן אלכס פרגוסון, והיינצה עבר בסופו של דבר לריאל מדריד.
להלן רשימה של כל ההעברות בין הקבוצות:
תאריךשםעזבהצטרףסכום העברהאוגוסט 1912טום צ'ורלטוןליברפולמנצ'סטר יונייטדנובמבר 1913ג'קי שלדוןמנצ'סטר יונייטדליברפולספטמבר 1920טום מילרליברפולמנצ'סטר יונייטד£2,000מאי 1921פרד הופקיןמנצ'סטר יונייטדליברפולפברואר 1929טומי ריידליברפולמנצ'סטר יונייטדינואר 1938טד סוואג'ליברפולמנצ'סטר יונייטדנובמבר 1938אלנבי צ'ילטוןליברפולמנצ'סטר יונייטדפברואר 1954תומאס מק'נולטימנצ'סטר יונייטדליברפול£7,000אפריל 1964פיל צ'יסנולמנצ'סטר יונייטדליברפול£25,000
מאמני הקבוצות הבולטים לאורך השנים, כמו ביל שאנקלי, בוב פייזלי וקני דלגליש ממערב וארנסט מנגנול, מאט באזבי ואלכס פרגוסון ממזרח, היו ידועים בנאמנותם לקבוצתם במובן של יריבות עם הקבוצה היריבה.
האתוס של "ליברפול נגד מנצ'סטר יונייטד" ליווה את המאמנים גם מעבר למטרותיהם הרגילות.
פרגוסון, בציטוט שהתפרסם כמייצג את היריבות בתקופתו במנצ'סטר, אמר כך:
שאנקלי, שהרבה להתעלם מיונייטד, אמר כך:
מנטליות האימון הייתה שונה גם היא.
לאורך שנותיהם של המאמנים המשמעותיים של מנצ'סטר יונייטד, לא היה מאמן בסדר גודל היסטורי דומה על הקווים בליברפול, וכן להפך, למעט תקופתם החופפת של באזבי ושאנקלי בשנות ה-60 של המאה ה-20. שרשרת המאמנים של ליברפול מאז שאנקלי ועד רוני מוראן הייתה מיודדת בשנותיו של שאנקלי, ופעלה על פי פילוסופיה משותפת.
דרכי קבלת ההחלטות של חבורה זו בראשית דרכה כללו ישיבה בחדר שנקרא "Anfield Boot Room" (מחסן הנעליים של אנפילד), שבו הייתה חבורה זו מתייעצת על טקטיקות ודרכי פעולה לקראת משחקים.
הצלחה מתמשכת של כל אחת מהקבוצות התרחשה בדרך כלל, כאמור, כאשר בצד השני לא היה מנג'ר משמעותי.
פרגוסון זכה בתארים רבים במהלך תקופת היובש של ליברפול, ופייזלי, ג'ו פייגן ודלגליש עשו זאת במהלך התקופה המקבילה במנצ'סטר.
במהלך השנים משחקים בולטים בין הקבוצות סייעו לבניית היריבוּת.
משחק זה היה המשחק הראשון בו הקבוצות התמודדו על תואר במשחק בודד, גמר גביע.
הוא התרחש ב-21 במאי 1977, באצטדיון ומבלי הישן, כמו כל גמרי גביע ה-FA לפניו מאז גמר הסוס הלבן בשנת 1923 וגם אלו שאחריו, עד שנת 2003, בה נהרס המגרש לטובת הקמת אצטדיון ומבלי החדש.
ליברפול הגיעה למשחק זה כאלופת אנגליה, וכשגמר גביע אירופה לפניה, עם אפשרות לזכות בטרבל.
המשחק נגמר בתוצאה 1–2 לטובת מנצ'סטר יונייטד, כשכל שלושת השערים מובקעים בתוך חמש דקות.
שער הניצחון הובקע על ידי ג'ימי גרינהוף.
המפגש השני שממנו לא הייתה דרך חזרה היה גמר גביע הליגה האנגלית ב-, שהתקיים באצטדיון ומבלי הישן למול 99,304 צופים.
המשחק הסתיים בניצחונה של ליברפול בתוצאה 1–2 אחרי יתרון מוקדם שנכבש ברגלי נורמן וייטסייד ממנצ'סטר.
עבור ליברפול הבקיעו אלן קנדי ורוני וילן.
הייתה זו הזכייה השלישית מתוך רצף של ארבע זכיות רצופות של ליברפול במפעל זה, והמשחק שחתם את תקופתו של בוב פייזלי כמאמן הקבוצה, לאחר 9 שנים בתפקיד.
ימים אחדים לפני המשחק חגגה מנצ'סטר יונייטד אליפות, והיה זה הגמר השלישי ברציפות בו שיחקה הקבוצה, שזכתה בגביע שנתיים קודם לכן נגד צ'לסי, והפסידה לאברטון בעונה הקודמת.
ליברפול זכתה בגביע הליגה בעונה הקודמת, אך לא זכתה באליפות או בגביע מאז 1992. המשחק עצמו היה אגרסיבי והגנתי, כשמרכז השדה נשלט על ידי רוי קין מיונייטד.
אריק קאנטונה, קפטן יונייטד, הבקיע את השער היחיד במשחק.
היה זה המשחק האחרון במדי ליברפול של אחד מכובשי השערים הגדולים ביותר שלה בכל הזמנים, איאן ראש.
לאחר המשחק, בעת חלוקת המדליות, ירק אוהד ליברפול על קאנטונה, ואוהד אחר ניסה לתת אגרוף למאמן יונייטד, אלכס פרגוסון.
המשחק מכונה גם "גמר החליפות הבהירות", עקב צבע החליפות אותן לבשו שחקני ליברפול לפני המשחק.
באותן שנים הייתה קבוצה של שחקני ליברפול שכונתה ה"ספייס בויז" , שהתאפיינה בסגנון אופנתי ייחודי, שכלל גם את החליפות שלבשו לפני משחק זה.
אלכס פרגוסון, מאמן מנצ'סטר, כינה את התלבושת יוצאת הדופן מבית אמפוריו ארמני "שחצנית", "משדרת ביטחון עצמי עודף" ו"מגוחכת", וטען באוזני עוזרו לפני המשחק כי קבוצתם תנצח בשל כך.
להלן רשימה של משחקים בולטים נוספים בין הקבוצות לאורך השנים:
אפריל : המשחק הראשון בין הקבוצות.
במסגרת משחקי ההעפלה לליגה הבכירה, כשליברפול הייתה צריכה לנצח כדי לעלות ליגה וניוטון הית' כדי לא לרדת.
ליברפול ניצחה את ניוטון הית' בתוצאה 0–2.
משחק מגן הקהילה של שנת 1977 נגמר בתוצאה 0-0, ושתי הקבוצות חלקו את התואר.
דבר דומה קרה בשנת 1990, כשמשחק מגן הקהילה בין הקבוצות הסתיים בתוצאה 1-1.
חצי גמר הגביע האנגלי בשנת 1979 הוכרע לטובת מנצ'סטר יונייטד בתוצאה 0–1 במשחק גומלין משער של ג'ימי גרינהוף, אחרי משחק ראשון שהסתיים בתוצאה 2-2.
יונייטד זכתה במגן הקהילה לשנת 1983 אחרי ניצחון 0–2 על ליברפול.
משחק מגן הקהילה של 2001 וגמר גביע הליגה של 2003 שוחקו שניהם באצטדיון המילניום בקארדיף בין הקבוצות.
ליברפול ניצחה בתוצאות 1–2 ו-0–2 בהתאמה, וזכתה בשני התארים.
שמינית גמר הליגה האירופית 2015/16 הפגישה בין שתי הקבוצות.
ליברפול עלתה לשלב הבא אחרי ניצחון 0–2 במשחק הראשון ותוצאת תיקו 1-1 במשחק הגומלין, והפסידה לסביליה בגמר המפעל באותה עונה.
משחקים אלו היו ונותרו המפגשים היחידים של הקבוצות במסגרת יבשתית.
במהלך עונת 2021/2022 ניצחה ליברפול את יונייטד בתוצאה 0–5 באולד טראפורד כאשר 4 מתוך 5 השערים נכבשו כבר במחצית הראשונה.
מוחמד סלאח, שכבש שלושער בהתמודדות, היה לראשון שכובש שלושער כשחקן יריב באצטדיונה של מנצ'סטר יונייטד במסגרת הפרמייר ליג.
ב-5 במרץ 2023 גברה ליברפול באנפילד 0–7 על מנצ'סטר יונייטד במסגרת הפרמייר ליג.
מפעלניצחונות למנצ'סטר יונייטדתיקוניצחונות לליברפולהליגה האנגלית685060הגביע האנגלי1044גביע הליגה203הליגה האירופית011אחר132סה"כ815870
מסגרתמנצחתתוצאהמפסידהתאריךאצטדיוןהפרמייר ליגליברפול0-7מנצ'סטר יונייטד5 במרץ 2023אנפילדהליגה השנייהשל הפוטבול ליגליברפול1-7ניוטון הית'12 באוקטובר 1895אנפילדהפוטבול ליגמנצ'סטר יונייטד1-6ליברפול5 במאי 1928אולד טראפורדהפוטבול ליגליברפול0-5מנצ'סטר יונייטד19 בספטמבר 1925אנפילדהפוטבול ליגמנצ'סטר יונייטד0-5ליברפול11 בספטמבר 1946מיין רואדהפרמייר ליגליברפול0-5מנצ'סטר יונייטד24 באוקטובר 2021אולד טראפורד
מסגרתמנצחתתוצאהמפסידהתאריךאצטדיוןהליגה השנייהשל הפוטבול ליגליברפול4-7מנצ'סטר יונייטד25 במרץ 1908אנפילדהפוטבול ליגליברפול1-7ניוטון הית'12 באוקטובר 1895אנפילדהפוטבול ליגליברפול4-4מנצ'סטר יונייטד22 באוגוסט 1953אנפילדהפוטבול ליגניוטון הית'2-5ליברפול2 בנובמבר 1895אולד טראפורדהפוטבול ליגליברפול2-5מנצ'סטר יונייטד21 בנובמבר 1935אולד טראפורד
היריבות בין בית"ר ירושלים לבין בני סכנין היא אחת היריבויות הטעונות ביותר בכדורגל הישראלי, ולא אחת קרה שמפגשים אלו הובילו לגילויי אלימות בין מחנות האוהדים.
היריבות בין הקבוצות קיימת בעיקר בגלל השסע היהודי-ערבי על רקע הסכסוך הישראלי-פלסטיני בישראל.
למרות ניסיונות הפישור והפיוס שנעשו על ידי ארקדי גאידמק ומאזן גנאים ב-2005. בעוד בני סכנין מייצגת את המגזר הערבי, בית"ר ירושלים היא קבוצת הדגל של הימין הפוליטי בישראל, ולא שיחק בשורותיה מעולם שחקן מוסלמי ממוצא ערבי-ישראלי.